આપણા દેશમાં રોજ રોડ પર સેંકડો વાહનો નવા છૂટીને દોડી રહ્યા છે અને જૂના છે તે તો એમના એમ જ છે. અત્યારે પેટ્રાેલ પમ્પ પર જતાં હોઈએ ત્યારે એવી પીડા થાય કે જ્યારે આેપરેશન થિયેટરમાં જતા હોઈએ. ગર્ભવતી સ્ત્રીનું લેબરપેઈન અને વાહનચાલકનું પેઈન લગભગ સરખા રહ્યા છે. ગર્ભવતી સ્ત્રીને તો સિઝરિયન બાદ રાહત પણ થઈ જાય છે પણ વાહન ચાલકને તો રાહતનો ભેટો કયારેય થતો નથી. એક તો પહેલાંથી જ માેંઘવારીએ માજા મુકી છે અને તેના ઉપર રોજેરોજ પેટ્રાેલ અને ડીઝલના ભાવ વધી રહ્યા છે ત્યારે દરેક નાગરિકને સરકારે મફતમાં સાઈકલ આપી દેવી જોઈએ. જો આમ થાય તો દરેક વાહનચાલકના રસોડાના બજેટમાં કોઈ કાંપ મુકાય નહી અને તેના પર્સનલ પોકેટમની પર પણ પ્રેશર આવશે નહી. સૌથી મોટો ફાયદો એ થશે કે પર્યાવરણની રક્ષા થશે અને દેશમાં હવામાન ખુબ જ શુધ્ધ થઈ જશે.